text: ক্রেতাদের জন্য ডিজিটাল প্রযুক্তি প্রতিষ্ঠান স্যামসাং -এর উদ্ভাবনী ক্যাম্পেইন | টেক সংবাদ
  ক্রেতাদের জন্য ডিজিটাল প্রযুক্তি প্রতিষ্ঠান স্যামসাং -এর উদ্ভাবনী ক্যাম্পেইন
  বর্তমান সঙ্কটের প্রেক্ষিতে বেশিরভাগ মানুষই তার স্বজন ও বন্ধুদের সাথে দেখা করতে পারছেন না; এ অবস্থায় স্যামসাং এর উদ্ভাবনী উদ্যোগ তাদের প্রিয়জনদের কাছে পছন্দের ইদ শুভেচ্ছা পাঠানোর সুযোগ করে দিয়েছে। এ ক্যাম্পেইন চলাকালে, যারা স্যামসাং এর সার্ভিস সেন্টারে গিয়েছেন, সেসব ক্রেতা তাদের প্রিয়জনদের হাতে লেখা পোস্টকার্ড পাঠানোর সুযোগ পেয়েছেন। নানা ধরণের পোস্টকার্ড থেকে ক্রেতারা প্রিয়জনদের জন্য পছন্দের কার্ডে হাতে লিখে বার্তা পাঠান।
  এ নিয়ে স্যামসাং বাংলাদেশের কান্ট্রি ম্যানেজার স্যাংওয়ান ইয়ুন বলেন, 'মানুষ যখন একে অন্যের কাছ থেকে দূরে থাকে, ছবি এবং বার্তা তাদের কাছে নিয়ে আসে। তাই, আমরা চেয়েছি ইদের সময় ঢাকাসহ দেশজুড়ে আমাদের ক্রেতারা সৃষ্টিশীল উপায়ে তাদের প্রিয়জনদের শুভেচ্ছা জানাক। সঙ্কটের সময় ব্রেকিং নিউজ ও উদ্বেগের মধ্যে প্রিয়জনদের পোস্টকার্ড পাঠানো এবং তাদের কাছ থেকে পোস্টকার্ড পাওয়া অনেকটাই স্বস্তিদায়ক।'
  গত ১৫ জুলাই থেকে শুরু হওয়া এ ক্যাম্পেইন চলে ৩০ জুলাই পর্যন্ত। স্যামসাং সার্ভিস সেন্টার পরিদর্শনকালে অনেক ক্রেতাই তাদের প্রিয়জনদের পোস্টকার্ড পাঠান।